Μαριόν Κοτιγιάρ

Η Μαριόν Κοτιγιάρ (γαλλ.:Marion Cotillard) , 30 Σεπτεμβρίου 1975) είναι Γαλλίδα ηθοποιός, μοντέλο και τραγουδίστρια. Στις διακρίσεις της περιλαμβάνεται μια βράβευση με Όσκαρ, μια Χρυσή Σφαίρα, και ένα Βραβείο BAFTA, όλα για την ερμηνεία της στην ταινία του 2007, «Ζωή σαν Τριαντάφυλλο» (La Môme /La Vie En Rose). Έχει επίσης λάβει δύο Βραβεία Σεζάρ, που είναι τα σημαντικότερα βραβεία που απονέμονται κάθε χρόνο για τον γαλλικό κινηματογράφο.

Κρατά μια διακεκριμένη θέση στο πλάι της Σιμόν Σινιορέ ως η μόνη Γαλλίδα ηθοποιός που κέρδισε Βραβείο Όσκαρ Α' Γυναικείας Ερμηνείας. Είναι επίσης η πρώτη νικήτρια του συγκεκριμένου βραβείου για μη-αγγλόφωνο ρόλο από το 1960, οπότε και η Σοφία Λόρεν είχε βραβευτεί για την ερμηνεία της στην ταινία Η Ατιμασμένη (La Ciociara). Η Κοτιγιάρ είναι επίσης η μοναδική βραβευμένη της Ακαδημίας για ερμηνεία στη γαλλική γλώσσα.

 Προσωπική Ζωή 

Γεννήθηκε στο Παρίσι και μεγάλωσε στην Ορλεάνη στους κόλπους μιας οικογένειας καλλιτεχνών. Η μητέρα της είναι κωμικός και ο πατέρας της σκηνοθέτης. Επίσης και οι δύο διδάσκουν τη δραματική τέχνη. Έχει δύο δίδυμους μικρότερους αδερφούς, τον Κουέντιν και τον Γκιγιόμ, ο πρώτος γλύπτης και ζωγράφος κι ο δεύτερος συγγραφέας.

Την περίοδο αυτή η Κοτιγιάρ διατηρεί δεσμό με το Γάλλο ηθοποιό Γκιγιόμ Κανέ.

Η Κοτιγιάρ έχει ιδιαίτερα ανεπτυγμένη την οικολογική της συνείδηση και έχει υπηρετήσει σαν εκπρόσωπος της Greenpeace. 
 Καριέρα 

Ξεκίνησε την καριέρα της στα μέσα της δεκαετίας του 1990. Τον πρώτο της ρόλο στο θεατρικό «Y a des nounous dans le placard» σκηνοθετούσε ο εξάδελφός της Λορέν Κοτιγιάρ. Το 1994 κέρδισε το πρώτο βραβείο του Κονσερβατορίου της Δραματικής Τέχνης στην Ορλεάνη. Απέκτησε φήμη προς το τέλος της δεκαετίας του ‘90 όταν επιλέχθηκε να παίξει στην ταινία του Λυκ Μπεσόν, «Taxi», σαν Λιλί Μπερτινό, έναν ρόλο που επανέλαβε σε δύο ακόμη συνέχειες. Κέρδισε πολύ καλές κριτικές και την προσοχή των σινεφίλ όταν υποδύθηκε δύο δίδυμες κοπέλες που αντάλλαξαν ζωές μετά το θάνατο της μίας στην ταινία «Les Jolies Choses». 

Αν και είναι περισσότερο γνωστή στη Γαλλία, η Κοτιγιάρ γίνεται σταδιακά γνωστή και έξω από τη χώρα της. Το 2003, πρωταγωνίστησε στη ρομαντική κομεντί του Γιαν Σαμιουέλ Αγάπα με αν τολμάς (Jeux d’ enfants).

Κατόπιν συμμετείχε στην ταινία του Τιμ Μπάρτον Big Fish: Αληθινές ιστορίες, δίπλα στον Μπίλι Κράνταπ και τον Άλμπερτ Φίνεϋ, στην πρώτη της στο αγγλόφωνο κοινό. Η Κοτιγιάρ ερμήνευσε στη συνέχεια, το 2004 την δολοφονική Τίνα Λομπάρντι στην ταινία του Ζαν Πιερ Ζενέ, «Οι ατελείωτοι αρραβώνες» (Un long dimanche de fiançailles). Το 2006 εμφανίστηκε στην ταινία του Ρίντλεϋ Σκοτ «Μια Καλή Χρονιά» (A Good Year).

Επιλέχθηκε ανάμεσα σε χιλιάδες υποψήφιες να υποδυθεί την πασίγνωστη Γαλλίδα τραγουδίστρια Εντίθ Πιάφ στη βιογραφική ταινία του Ολιβιέ Νταάν «Ζωή σαν Τριαντάφυλλο» (La Môme / La Vie En Rose), κερδίζοντας εξαιρετικές κριτικές και υποψηφιότητες σε μερικές από τις επιφανέστερες εκδηλώσεις κινηματογραφικών βραβείων παγκοσμίως, με αποκορύφωμα ένα Βραβείο Α' Γυναικείας Ερμηνείας στην 80η απονομή των Όσκαρ, όπου κατάφερε να κερδίσει το φαβορί για το βραβείο Τζούλι Κρίστι επίσης υποψήφια για την ταινία «Υστερόγραφο μιας σχέσης» (Away from Her).

Υποδύθηκε τη Λουίζα Κοντίνι στη μεταφορά στον κινηματογράφο του βραβευμένου με Τόνυ μιούζικαλ «Nine». Την ταινία σκηνοθέτησε ο Ρομπ Μάρσαλ και κυκλοφόρησε εντός του 2009.

 Φιλμογραφία 

 Ταινίες Μεγάλου Μήκους 

ΈτοςΤίτλοςΕλληνικός Τίτλος1994L’ Histoire du garçon qui voulait qu'on l'embrace1996Comment je me suis disputé... (ma vie sexuelle)1996La belle verte1996La Mouette1998TaxiΤαξί1999La guerre dans le Haut Pays1999Furia1999Du bleu jusqu’en Amerique2000Quelques jours de trop2000Taxi 2Ταξί 22001Hereuse2001Lisa2001Les Jolies Choses2002Une affaire privée2003Taxi 3Ταξί 32003Jeux d'enfantsΑγάπα με αν τολμάς2003Big FishBig Fish: Αληθινές ιστορίες2004InnocenceΑθωότητα2004Un long dimanche de fiançaillesΟι ατελείωτοι αρραβώνες2005Edy2005Cavalcade2005Ma vie en l'airΤο Κορίτσι των Ονείρων μου2005MaryΤα Πάθη μιας Γυναίκας2005Sauf le respect que je vous doisΗ Απόλυση2005Boîte ΝoireΥποσυνείδητο2006Toi et moi2006Dikkenek2006Fair Play2006A Good YearΜια Καλή Χρονιά2007La Môme / La Vie En RoseΖωή σαν Τριαντάφυλλο2009Public EnemiesΔημόσιος κίνδυνος2009NineΕννέα2009Le Dernier VolΗ Τελευταία Πτήση2010Inception2010Les Petits Mouchoirs / Little White LiesΜικρά Αθώα Ψέματα2010Midnight in ParisΜεσάνυχτα στο Παρίσι2011Contagion2012The Dark Knight RisesΟ Σκοτεινός Ιππότης: Η Επιστροφή2012De Rouille et d`Os Σώμα με Σώμα2014Deux jours, une nuitΔύο ημέρες, μία νύχτα2016Juste la fin du mondeΑκριβώς το τέλος του κόσμου2016Assassin's Creed

 Ταινίες Μικρού Μήκους 

ΈτοςΤίτλος1995Snuff Movie1996L’ @mour est à réinventer, dix histoires d'amours au temps du sida1997Affaire classée1998La Surface de réparation1999L’ appel de la cave2000Le Marquis2001Heureuse2001Boomer

 Τηλεόραση 

ΈτοςΤίτλος1993Highlander (guest)1994Extrême limite1996Théo la tendresse1996Chloé1998Interdit de vieillir2001Les Redoutables2001Une femme piégée

 Βραβεύσεις και Υποψηφιότητες 

Βραβεία Ακαδημίας Κινηματογράφου  
Βράβευση:
 2008: Α' Γυναικείου Ρόλου για την ταινία Ζωή Σαν Τριαντάφυλλο

Βραβεία BAFTA  
Βράβευση:
 2008: Α' Γυναικείου Ρόλου για την ταινία Ζωή Σαν Τριαντάφυλλο

Βραβεία Κύκλου Κριτικών Βοστώνης  
Βράβευση:
 2007: Γυναικείας Ερμηνείας για την ταινία Ζωή Σαν Τριαντάφυλλο

Critics' Choice Awards  
Υποψηφιότητα:
 2008: Γυναικείας Ερμηνείας για την ταινία Ζωή Σαν Τριαντάφυλλο

Φεστιβάλ των Καννών  
Βράβευση:
 2004: Βραβείο Chopard - Γυναίκα Αποκάλυψη

Βραβεία Κύκλου Κριτικών Σικάγου  
Υποψηφιότητα:
 2007: Γυναικείας Ερμηνείας για την ταινία Ζωή Σαν Τριαντάφυλλο

Βραβεία Σεζάρ  
Βράβευση:
 2005: Β' Γυναικείου Ρόλου για την ταινία Οι Ατέλειωτοι Αρραβώνες
 2008: Γυναικείας Ερμηνείας για την ταινία Ζωή Σαν Τριαντάφυλλο

Υποψηφιότητα:
 1999: Πολλά Υποσχόμενης Ηθοποιού για την ταινία Taxi
 2002: Πολλά Υποσχόμενης Ηθοποιού για την ταινία Les Jolies Choses

European Film Awards  
Υποψηφιότητα:
 2007: Γυναικείας Ερμηνείας για την ταινία Ζωή Σαν Τριαντάφυλλο

Χρυσές Σφαίρες  
Βράβευση:
 2008: Καλύτερης Γυναικείας Ερμηνείας σε Μιούζικαλ ή Κωμωδία για την ταινία Ζωή Σαν Τριαντάφυλλο

Βραβεία Κύκλου Κριτικών Λονδίνου  
Υποψηφιότητα:
 2008: Γυναίκας Ηθοποιού της Χρονιάς για την ταινία Ζωή Σαν Τριαντάφυλλο

Διεθνές Κινηματογραφικό Φεστιβάλ του Παλμ Σπρινγκς 
Υποψηφιότητα:
 2008: Εξέχουσας Ερμηνείας για την ταινία Ζωή Σαν Τριαντάφυλλο

Βραβεία Σωματείου Ηθοποιών Κινηματογράφου  
Υποψηφιότητα:
 2008: Εξέχουσας Ερμηνείας από Γυναίκα σε Πρωταγωνιστικό Ρόλο για την ταινία Ζωή Σαν Τριαντάφυλλο

Παραπομπές

 Εξωτερικοί σύνδεσμοι 

 Πλήρης Κατάλογος Βραβείων στο Imdb
 La Vie en rose - Movie photos
 Η ιστοσελίδα της στο Cine.gr. 

Κατηγορία:Γαλλίδες ηθοποιοί κινηματογράφου
Κατηγορία:Βραβευμένες με Όσκαρ Α' Γυναικείου Ρόλου
Κατηγορία:Βραβευμένες με Χρυσή Σφαίρα Α΄ Γυναικείου Ρόλου (Κωμωδία ή Μιούζικαλ)
Κατηγορία:Βραβευμένες με BAFTA Α' Γυναικείου Ρόλου
Κατηγορία:Βραβευμένες με Σεζάρ Α' Γυναικείου Ρόλου